Source: https://www.employment.gov.sk/sk/rodina-socialna-pomoc/socialne-sluzby/usmernenie-fp-socialne-sluzby-1-stvrtrok-2020/usmernenie-k-zuctovaniu-zariadenia-krizovej-intervencie-2020-ki.html
Timestamp: 2020-07-03 14:45:15+00:00

Document:
Úvod > Rodina a sociálna pomoc > Sociálne služby > Usmernenie - FP na sociálne služby 1.štvrťrok 2020 > Usmernenie k zúčtovaniu pre zariadenia krízovej intervencie 2020 (KI)
Usmernenie Ministerstva práce, sociálnych vecí a rodiny SR na predloženie výkazov za 1. štvrťrok 2020 k poskytnutému finančnému príspevku na poskytovanie sociálnej služby v zariadeniach krízovej intervencie podľa § 71 ods. 7 zákona o sociálnych službách a v nocľahárni podľa § 78aa zákona o sociálnych službách na rozpočtový rok 2020
V súlade s bodom 4.2 článku IV. a bodmi 5.2, 5.4, 5.5 a 5.6 článku V. Zmluvy o poskytnutí finančného príspevku na poskytovanie sociálnej služby v zariadeniach krízovej intervencie podľa § 71 ods. 7 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) na rozpočtový rok 2020 (ďalej len „zmluva“) a v súlade s bodom 4.3 článku IV. a bodmi 5.2, 5.4, 5.5 a 5.6 článku V. Zmluvy o poskytnutí finančného príspevku na poskytovanie sociálnej služby v nocľahárni podľa § 78aa zákona o sociálnych službách na rozpočtový rok 2020 (ďalej len „zmluva“), je obec, ako prijímateľ finančného príspevku na poskytovanie sociálnej služby v zariadeniach krízovej intervencie podľa § 71 ods. 7 zákona o sociálnych službách (ďalej len „finančný príspevok“), a neverejný poskytovateľ, ako prijímateľ finančného príspevku na poskytovanie sociálnej služby v nocľahárni podľa § 78aa zákona o sociálnych službách (ďalej len „finančný príspevok“), povinná/povinný predložiť Ministerstvu práce, sociálnych vecí a rodiny Slovenskej republiky (ďalej len „ministerstvo“), ako poskytovateľovi tohto finančného príspevku výkazy podľa bodu 3.8 písm. a) článku III. zmluvy k finančnému príspevku poskytnutému na rozpočtový rok 2020 za 1. štvrťrok za neobsadené miesto za neobsadené miesto viac ako 30 kalendárnych dní a podľa bodu 3.11, 3.12, 3.14, 3.15, 3.17, 3. 19 a 3 21 článku III. zmluvy.
Nariadením vlády č. 70/2020 Z. z., ktorým sa ustanovujú niektoré podmienky financovania sociálnych služieb v čase mimoriadnej situácie, núdzového stavu alebo výnimočného stavu (ďalej len „Nariadenie“), (ďalej len „krízová situácia“) sa upravujú vybrané podmienky poskytovania finančného príspevku poskytovaného z rozpočtovej kapitoly ministerstva pre zariadenia krízovej intervencie a nocľahární - na spolufinancovanie bežných výdavkov v rozsahu ekonomicky oprávnených nákladov ustanovených zákonom, termíny a spôsob jeho vyplácania, podmienky jeho čerpania a zúčtovania, dôvody jeho vrátenia a lehotu jeho zúčtovania v krízovej situácií (mimoriadnej situácii z dôvodu ochorenia COVID-19 spôsobeným korona vírusom SARS-CoV-2 na území Slovenskej republiky).
§ 1 Nariadenia bola upravená po dobu trvania krízovej situácie výška finančného príspevku pre nocľahárne . Po dobu trvania krízovej situácie sa zvyšuje finančný príspevok na poskytovanie sociálnej služby v nocľahárni z výšky 120 eur na miesto na mesiac na 150 eur na miesto na mesiac s účinnosťou od 1. marca 2020.
Prijímateľ finančného príspevku je povinný podľa bodu 4.2 článku IV. zmluvy ak je verejným poskytovateľom sociálnej služby a podľa bodu 4.3 článku IV. zmluvy ak je neverejným poskytovateľom sociálnej služby, predložiť výkazy podľa bodu 3.8 článku III. zmluvy za prvý štvrťrok 2020 v členení podľa jednotlivých zariadení, pre ktoré je tento finančný príspevok určený, uvedených v prílohe č. 1 zmluvy: Konkretizácia finančného príspevku na poskytovanie sociálnej služby (ďalej len Príloha č. 1 zmluvy).
Postup vyplňovania výkazov pre Nocľaháreň:
1. Nocľaháreň - Súhrnný výkaz – žiadame vyplniť údaje o prijímateľovi finančného príspevku, uviesť IČO, číslo zmluvy, názov zariadenia sociálnej služby a druh poskytovania sociálnej služby. Tieto údaje sa automaticky vyplnia vo všetkých hárkoch.
2. Nocľaháreň - výpočty - do riadku č. 1 žiadame uviesť výšku finančného príspevku poskytnutú na 1. štvrťrok 2020. Do riadku č. 2 uviesť výšku doplatku za mesiac marec poskytnutú pri výplate finančného príspevku na 2. štvrťrok 2020. Riadok č. 3 je súčtovým riadkom riadku č. 1 a č. 2 a suma uvedená v tomto riadku bude automaticky vyplnená do riadku č. 1 Nocľaháreň – Súhrnný výkaz
3. Nocľaháreň – Súhrnný výkaz – do riadku č. 2 žiadame uviesť počet miest, na ktorý je poskytovaný finančný príspevok podľa zmluvy.
4. Nocľaháreň – Výkaz o PP – žiadame uviesť jednotlivých mesiacov a kalendárnych dní počet prijímateľov, ktorým bola v daný deň poskytnutá sociálna služba
5. Nocľaháreň – Súhrnný výkaz - Počet kalendárnych dní s nevyčerpaným finančným príspevkom žiadame uviesť do príslušného riadku č. 5 až č. 8 podľa dôvodu jeho neobsadenia. Pričom do POZNÁMKY príslušného riadku žiadame uviesť koľko z uvedeného počtu kalendárnych dní prislúcha mesiacom január a február a koľko mesiacu marec, napr. 60 + 8 – podľa príkladu uvedeného v riadku č. 5 záložky Nocľaháreň – Výpočty.
Pokiaľ v riadkoch č. 5 až č. 8 bude uvedený údaj o počte kalendárnych dní s nevyčerpaným finančným príspevkom, do riadkov č. 9 až č. 12 podľa dôvodu neobsadenia žiadame uviesť výšku nevyčerpaného finančného príspevok. Vzor výpočtu nevyčerpaného finančného príspevku je uvedený v riadku č. 6 záložky Nocľaháreň – Výpočty.
6. Čestné vyhlásenie - podpísané primátorom/starostom, alebo štatutárnym zástupcom a opatrené pečiatkou.
Postup vyplňovania výkazov pre Útulok a Zariadenie núdzového bývania (ZNB):
1. Útulok a ZNB - Súhrnný výkaz – žiadame vyplniť údaje o prijímateľovi finančného príspevku, uviesť IČO, číslo zmluvy, názov zariadenia sociálnej služby a druh poskytovania sociálnej služby. Tieto údaje sa automaticky vyplnia v hárku Útulok a ZNB – Výkaz o PP a uviesť údaje do riadkov č. 1 až č. 3 .
2. Útulok a ZNB – Výkaz o PP – žiadame uviesť podľa jednotlivých mesiacov a kalendárnych dní počet prijímateľov, ktorým bola v daný deň poskytnutá sociálna služba
3. Útulok a ZNB – Súhrnný výkaz - Počet kalendárnych dní s nevyčerpaným finančným príspevkom žiadame uviesť do príslušného riadku č. 4 až č.7 podľa dôvodu jeho neobsadenia.
Výpočet výšky nevyčerpaného finančného príspevku bude automaticky doplnený do riadkov č. 8 až č. 11
Sumu uvedenú v riadku č. 12, ktorá zodpovedá nevyčerpanému finančnému príspevku za neobsadené miesta v 1. štvrťroku 2020, je prijímateľ finančného príspevku povinný zaslať na účet ministerstva podľa bodu 5.4 písm. a) článku V. zmluvy
4. Čestné vyhlásenie - podpísané primátorom/starostom, alebo štatutárnym zástupcom a opatrené pečiatkou
Prijímateľ finančného príspevku pri vrátení nevyčerpaného finančného príspevku podľa riadku č. 13 súhrnného výkazu pre nocľaháreň a riadku č. 12 pre útulok a ZNB za 1. štvrťrok 2020 je na platobný poukaz povinný uviesť číslo zmluvy ako variabilný symbol a špecifický symbol v tvare: 0448202001 .
Pred poukázaním nevyčerpaného finančného príspevku na účet ministerstva podľa bodu 5.4 písm. a) článku V. zmluvy je prijímateľ povinný zaslať avízo písomnou formou , do elektronickej schránky ministerstva , kde uvedie číslo zmluvy, číslo príslušného účtu ministerstva, výšku poukázaných alebo vrátených finančných prostriedkov, názov zariadenia sociálnych služieb, IČO a druh sociálnej služby v zariadení podľa Prílohy č. 1 zmluvy.

References: § 71
 § 78
 § 71
 § 78
 § 71
 § 78

§ 1